internet vaartha 205 Views
ముంబై : మార్కెట్లలో పూర్తి అనిశ్చిత పరిస్థితులు నెలకొన్నప్పటికీ దేశంలో మూచు వల్‌ఫండ్స్‌ పెట్టుబడులు 2016 ఆర్ధిక సంవత్స రంలో 72,218 కోట్ల పెట్టుబడులు పెట్టినట్లు తేలింది అంతకుముందు ఏడాది చూస్తే కేవలం 40 వేల కోట్లు పెట్టుబడులు మాత్రమే అందాయి. అలా గే విదేశీ సంస్థాగత ఇన్వెస్టర్లు తాము కొనుగోలు చేసిన షేర్లలో 60 వేల కోట్ల రూపాయలమేర విక్రయించారు. 2010-2014 సంవత్సరాల మధ్యకాలంలో ఫండ్‌ సంస్థలు మార్కెట్లలో ఎక్కువ శాతం విక్రయాలకే మొగ్గు చూపించారు. ఈ నాలుగేళ్లలో సుమారు 75 వేల కోట్ల షేర్లను విక్రయించారు. రుతుపవనాల్లో మందగమనం, అంత ర్జాతీయ మార్కెట్ల ఒడిదొడుకులు, అంతర్జాతీయ మార్కెట్లలో ముడిచమురు ధరల పతనం వంటివి ఈక్విటీ మార్కెట్లను ఎక్కువ ప్రభావితం చేసాయి. చైనా సంక్షోభం మరింత తోడయింది. అలాగే దేశీ యంగా రూపాయి మారకం విలువలు మరికొంత వత్తిడిని పెంచాయి. దీనితో బెంచ్‌మార్క్‌ సెన్సెక్స్‌ 9.3శాతం క్షీణించింది. అయినప్పటికీ ఫండ్‌ మేనేజర్లు తమకు సానుకూలం చేసుకుంటున్నారు. ఒకరకంగా చూస్తే 2006 సంవత్సరంలో ఫండ్స్‌ పెట్టుబడులు 14,189 కోట్లు మాత్రమే ఉంటే 2016 సంవత్సరానికి ఫండ్‌ పెట్టుబడులు 72,218 కోట్లకు పెరిగాయంటే భారీ వృద్ధిని గమనించవచ్చు. ఈ ఏడాది ఫిబ్రవరి నెలవరకూ ఉన్న ఫండ్స్‌ పెట్టుబడులు 75,400 కోట్లుగా ఉన్నాయి. వ్యూహాత్మక పెట్టుబడులపథకం (సిప్‌)ల ద్వారా ఎక్కువ పెట్టుబడులు అందాయి. మూచువల్‌ఫండ్‌ రంగంలో ప్రతినెలా ఎస్‌ఐపిల ద్వారా 2500 నుంచి 3000 కోట్ల పెట్టుబడులు అందుతున్నాయి. ఎక్కువగా సిప్‌ ఇన్వెస్టర్లు మంచి చెడు రెండుమార్కెట్‌ సైకిళ్లకు వస్తుంటారని ఎక్కువగా దీర్ఘకాలిక సంపద వృద్ధికి ప్రాధాన్యం ఉంటుందని రిలయన్స్‌ ఎంఎఫ్‌ డిప్యూటీ సిఇఒ హిమాంషు వ్యాపక్‌ వెల్లడించారు.సిస్టమేటిక్‌ ఇన్వెస్ట్‌మెంట్‌ప్లాన్‌(ఎస్‌ఐపి)లలో 50శాతం బి-15 కేటగిరీ ప్రాంతాలనుంచే వస్తున్నాయి. ఫండ్‌ సంస్థలు రెండు, మూడోశ్రేణి నగరాలపై కూడా ఎక్కువ దృష్టిపెట్టి పెట్టుబడులను సమీకరిస్తున్నాయి.
సెబీ ఇందుకు వాటిని అనుమతించింది. మార్కెట్లలో ట్రేడర్లు అంచనాలన్రపకారం చూస్తే 9వేల కోట్ల పింఛను సొమ్ము మూచువల ఫండ్‌రంగంలోనికి వచ్చింది. ఐదువేల కోట్లు ఇపిఎఫ్‌ఒ సంస్థనుంచే ఉంది. ఇపిఎఫ్‌ఒ భారతీయ ఈక్విటీల్లో గత ఏడాది ఆగస్టునుంచి పెట్టుబడులు పెడుతోంది. ప్రభుత్వం 5-15శాతం పెట్టుబడులు పెట్టేందుకు అనుమతించడంతో ఇపిఎఫ్‌ఒ కూడా ఈక్విటీల్లో పెట్టుబడులు పెడుతోంది.